《送赵永贞改丞德化县以万水千山路孤舟几日程为韵 其八》
元代·凌云翰

舟行何遥遥，南风飏旗尾。江上无杂花，青青尽芦苇。

于时潮已平，波动日光炜。中流双舻鸣，爱此儿郎伟。

饯行岂无诗，成章愧其斐。会看展骥足，如公信无几。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。